স্মৃতি-পলাশের বিয়েটা হবে! এ বার তা নিয়ে মুখ খুললেন পলক মুচ্ছল

ওয়েব ডেস্ক: পলাশের (Palash Muchhal) সঙ্গে স্মৃতির (Smriti Mandhana) বিয়ে কি আদৌ হবে, অবশেষে মুখ খুললেন পলক মুচ্ছল (Palak Muchhal)। নানা রীতিনীতি পালনের পরেও বিয়ে সম্পন্ন হয়নি পলাশ-স্মৃতির। স্থগিত হয়ে যায় বিয়ে। ২৩ নভেম্বর বিয়ে হওয়ার কথা ছিল স্মৃতি মন্ধানা ও পলাশ মুচ্ছলের। কিন্তু স্মৃতির বাড়ি সাঙ্গলী গিয়েও ফিরে যেতে হয় পাত্রপক্ষকে। আবার মাঝে কানাঘুষো শোনা যায়, পলাশ-স্মৃতির মধ্যে তৃতীয় কারও উপস্থিতি। স্মৃতির ভাই ও তাঁর সতীর্থেরা পর্যন্ত পলাশকে তাঁদের সমাজমাধ্যম থেকে সরিয়ে দেন। তার পর থেকে জল্পনা, আদৌ কি স্মৃতি-পলাশের বিয়েটা হবে! এ বার তা নিয়ে মুখ খুললেন পলক মুচ্ছল।

এক সাক্ষাৎকারে পলক বলেন, “আমার মনে হয় দুই পরিবার খুব খুব কঠিন সময়ের মধ্য দিয়ে যাচ্ছে। আমি শুধু একটা কথাই বলতে চাই আমরা শুধুমাত্র ইতিবাচক কথায় বিশ্বাসী। যতটা পারেন দয়া করে ইতিবাচক কথাই প্রচার করুন। অন্য কিছুতে মনোযোগ নয়। বরং একে অপরের মধ্যে সংযোগ দৃঢ় হচ্ছে। পরিবারই প্রাধান্য পাচ্ছে।’’ তবে সম্পর্কের ভাঙনের গুঞ্জন নিয়ে তিনি বরাবরের মতো এবারও ‘স্পিকটি নট’। বিয়েটা শেষপর্যন্ত হবে কি না, হলে কবে হবে, তা নিয়ে কোনও উচ্চবাচ্য করেননি পলক।

আরও পড়ুন:এয়ার ইন্ডিয়ার ফ্লাইটে ভাঙল সেতার! VIDEO-তে ক্ষোভ প্রকাশ অনুষ্কা শঙ্করের

অন্য খবর দেখুন

The post স্মৃতি-পলাশের বিয়েটা হবে! এ বার তা নিয়ে মুখ খুললেন পলক মুচ্ছল first appeared on KolkataTV.

The post স্মৃতি-পলাশের বিয়েটা হবে! এ বার তা নিয়ে মুখ খুললেন পলক মুচ্ছল appeared first on KolkataTV.