উঠে এল তৃতীয় পক্ষের গল্প! ভেঙেই গেল স্মৃতি-পলাশের বিয়ে?

ওয়েব ডেস্ক : সব ঠিক থাকলে গত রবিবারই সাত পাকে বাঁধার কথা ছিল স্মৃতি মন্ধানার (Smriti Mandhana)। কিন্তু, হঠাৎ তাঁর বাবা অসুস্থ হওয়ার কারণে স্থগিত হয়ে যায় বিয়ের অনুষ্ঠান। কিন্তু এর মাঝেই উঠে আসছে তৃতীয় পক্ষের বিষয়টি। যা নিয়ে জোর জল্পনা শুরু হয়েছে নেট দুনিয়ায় (Social Media)। ইতিমধ্যে নেটিজেনরা একাধিক স্ক্রিনশট তুলে ধরেছেন সমাজমাধ্যমে। ফলে নেটিজেনরা দাবি করছেন, স্মৃতি মন্ধানা এবং পলাশ মুচ্ছলের (Palash Muchhal) সম্পর্কে অবনতি ঘটেছে।

গত রবিবার বিয়ে হওয়ার কথা ছিল ভারতীয় ক্রিকেটার স্মৃতি (Smriti Mandhana) ও গায়ক পলাশের। কিন্তু, আচমকা অসুস্থ হয়ে পড়েন স্মৃতির বাবা। তাঁকে ভর্তি করাতে হয়েছিল হাসপাতালে। সেই কারণে জানা গিয়েছিল, বিয়ে আপাতত স্থগিত করা হয়েছে। এমনকি ইনস্টাগ্রাম থেকে বিয়ের অনুষ্ঠানের সমস্ত ছবিও সরিয়ে দেন স্মৃতি। এমনকি ভারতের তারকা ক্রিকেটারের সতীর্থরাও নিজেদের সোশাল মিডিয়া প্ল্যাটফর্ম থেকে সমস্ত ছবি সরিয়ে নিয়েছেন।

আরও খবর : ঝুলছে চুনকামের খাঁড়া! গম্ভীরের ভুলেই কি করুণ দশা ভারতীয় দলের?

এর মধ্যেই নেটিজেনদের একাধিক স্ক্রিনশট ভেসে বেরাচ্ছে সোশাল মিডিয়ায় (Social Media)। সেখানে দেখা যাচ্ছে, মেরি ডি’কোস্টা নামে এক কোরিও গ্রাফারের সঙ্গে ঘনিষ্ঠ কথোপকথন রয়েছে পলাশ মুচ্ছলের (Palash Muchhal)। কোনোটায় পলাশ বলছেন, ‘চলো একসঙ্গে সাঁতার কাটতে যাই।’ আবার কোথাও লেখা ওই মহিলাকে সমুদ্রসৈকতে যাওয়ার প্রস্তাব দিচ্ছেন পলাশ। সেখানে তিনি স্মৃতিকে ডেট করাটাও কষ্টকর উঠছে বলেও বলেছেন। তবে ভাইরাল হওয়া এই স্ক্রিনশটগুলির সত্যতা যাচাই করা যায়নি।

প্রশ্ন উঠছে কে এই মেরি ডি’কস্টা? জানা যাচ্ছে, তিনি পেশায় কোরিওগ্রাফার। থানের বাসিন্দা তিনি। স্মৃতির সঙ্গেও তাঁর দীর্ঘদিনের বন্ধুত্ব রয়েছে। এই জল্পনা শুরু হতেই মেরি নিজের সোশাল মিডিয়া হ্যান্ডেল থেকে সমস্ত ছবি সরিয়ে ফেলেন বলে অভিযোগ। এমন পদক্ষের ফলে জল্পনা আরও বেড়ে গিয়েছে। সূত্রের খবর, বিয়ের আগেই নাকি পলাশকে মেরির সঙ্গে ঘনিষ্ঠ অবস্থায় দেখা গিয়েছে। এর পরেই স্মৃতির বাবা অসুস্থ, তার পরেই স্থগিত বিয়ে। ফলে প্রশ্ন উঠছে, পলাশ (Palash Muchhal) ও স্মৃতির (Smriti Mandhana) আদৌ বিয়ে হবে? জল্পনা চলছে।

দেখুন অন্য খবর :

The post উঠে এল তৃতীয় পক্ষের গল্প! ভেঙেই গেল স্মৃতি-পলাশের বিয়ে? first appeared on KolkataTV.

The post উঠে এল তৃতীয় পক্ষের গল্প! ভেঙেই গেল স্মৃতি-পলাশের বিয়ে? appeared first on KolkataTV.