শেষমেশ পলাশের সঙ্গেই বিয়ে? জল্পনায় ইতি টানলেন স্মৃতি মন্ধানা

ওয়েব ডেস্ক: ধুমধাম করে আয়োজন করার পরেও বিবাহবন্ধনে আবদ্ধ হতে পারেননি ভারতের বিশ্বজয়ী ক্রিকেটার স্মৃতি মন্ধানা (Smriti Mandhana)। বিয়ের দিন বাবার হৃদরোগে আক্রান্ত হওয়ার পর হবু বর পলাশ মুছলের (Palash Muchal) বেশ কিছু চ্যাট ভাইরাল হওয়ার পরই তাঁদের বিয়ে স্থগিত হয়ে যায়। তারপর থেকেই জল্পনা শুরু হয় তাঁদের ব্যাক্তিগত জীবন নিয়ে। অবশেষে স্মৃতি নিজেই সেই জল্পনায় ইতি টানলেন। পলাশের সঙ্গে বিয়ে (Wedding) নিয়ে স্পষ্টভাবে নিজের সিদ্ধান্তের কথা জানিয়ে দিলেন বিশ্বকাপজয়ী এই ক্রিকেটার।

সম্প্রতি নিজের সোশ্যাল মিডিয়ায় একটি পোস্ট করে স্মৃতি জানিয়ে দেন যে, পলাশ মুছলের সঙ্গা তাঁর বিয়েটা আর হচ্ছে না। পোস্টে তিনি লেখেন, ‘গত কয়েক সপ্তাহ ধরে আমার ব্যক্তিজীবন নিয়ে নানা আলোচনা হচ্ছে। আমি ব্যক্তিগত মানুষ, তাই এসব নিয়ে প্রকাশ্যে কথা বলতে চাই না। তবে পরিষ্কার করে বলতে চাই যে, আমার এই বিয়ে বাতিল হয়েছে।’

আরও পড়ুন: যশস্বীর যশে ৯ উইকেটে জয়, সহজে ODI সিরিজ জিতল ভারত

পাঁচ বছর সম্পর্কে থাকার পর গত ২৩ নভেম্বর বিয়ে করতে চলেছিলেন স্মৃতি ও পলাশ। এই নিয়ে দুই পরিবারেই প্রস্তুতি চলছিল জোরকদমে। কিন্তু আচমকা স্মৃতির বাবা শ্রীনিবাস মন্ধানার অসুস্থতা এবং পরে চাপজনিত সমস্যায় পলাশ মুচ্ছলের হাসপাতালে ভর্তি হওয়া পরিস্থিতিকে বদলে দেয়। তখন দুই পরিবারই জানিয়েছিল—বিয়ে স্থগিত করা হল, বাতিল নয়।

তারপর থেকেই বদলাতে থাকে পরিস্থিতি। স্মৃতির সোশ্যাল মিডিয়া অ্যাকাউন্ট থেকে বিয়ের সব ছবি সরিয়ে ফেলা, পাবলিক ইভেন্টে তাঁকে বাগদানের আংটি ছাড়া দেখা যাওয়া—এসবে আরও জল্পনা বাড়ে। অবশেষে সেই জল্পনাতেই নিজেই ইতি টানলেন ভারতীয় মহিলা দলের এই ক্রিকেটার।

দেখুন আরও খবর:

The post শেষমেশ পলাশের সঙ্গেই বিয়ে? জল্পনায় ইতি টানলেন স্মৃতি মন্ধানা first appeared on KolkataTV.

The post শেষমেশ পলাশের সঙ্গেই বিয়ে? জল্পনায় ইতি টানলেন স্মৃতি মন্ধানা appeared first on KolkataTV.