বাগদান সারলেন স্মৃতি মান্ধানা, সোশ্যাল মিডিয়ায় ভিডিও পোস্ট করে আংটিও দেখালেন তিনি

ওয়েব ডেস্ক: বিশ্বকাপ জয়ের পর জীবনের দ্বিতীয় ইনিংস শুরু স্মৃতি মান্ধানার। বৃহস্পতিবার সঙ্গীত পরিচালক পলাশ মুচ্ছলের সঙ্গে বাগদান সারেন তারকা ক্রিকেটার। বৃহস্পতিবার সোশ্যাল মিডিয়ায় এক ভিডিও পোস্ট করে খরবটি নিশ্চিত করেছেন সতীর্থ জেমাইমা রডরিগেজ। দেখা যাচ্ছে, ‘লাগে রহো মুন্নাভাই’ ছবির এক গানে কোমর দোলাচ্ছেন মান্ধানা, জেমাইমা, রাধা যাদব, শ্রেয়াঙ্কা পাতিলরা। ভিডিওর শেষে বাগদানের আংটিও দেখিয়েছেন স্মৃতি মান্ধানা। পাশাপাশি মান্ধানা ও পলাশকে শুভেচ্ছা জানিয়ে চিঠি পাঠিয়েছেন প্রধানমন্ত্রী নরেন্দ্র মোদি। সূত্রের খবর, আগামী ২৩ নভেম্বর রবিবার সাত পাকে বাঁধা পড়বেন স্মৃতি।

এই নতুন দম্পতিকে আগাম শুভেচ্ছা জানিয়েছেন প্রধানমন্ত্রী নরেন্দ্র মোদী। এই চিঠিতে তিনি ভালবাসা, সংহতি এবং একে অপরের প্রতি বিশ্বাসের কথা লিখেছেন। এর পাশাপাশি স্মৃতি মান্ধানা এবং পলাশ মুচ্ছলকে বিয়ের জন্যও আগাম শুভেচ্ছা জানিয়েছেন। এই চিঠিতে প্রধানমন্ত্রী মোদী আরও লিখেছেন, ‘একে অপরের প্রতি ভালবাসা এবং বিশ্বাসের ভিত্তিতেই স্মৃতি মান্ধানা এবং পলাশ মুচ্ছল নতুন জীবন শুরু করতে চলেছেন। আশা করব, চিরকাল একে অপরের পাশে থাকবেন। ভালবাসার সঙ্গে যাবতীয় দায়িত্ব গ্রহণ করবেন। একে অপরের শক্তি এবং দুর্বলতাকে পাথেয় করেই জীবনে এগিয়ে যাবেন।’

আরও পড়ুন:  মিনি-নিলামে রাসেলের জন্য টাকার বন্যা বয়িয়ে দেবে এই ৩ ফ্র্যাঞ্চাইজি!

ব্যক্তিগত জীবনের এই খুশির মুহূর্তের সঙ্গে মাঠের সাফল্যও উজ্জ্বল রেখেছেন স্মৃতি। ভারতের ঐতিহাসিক আইসিসি মহিলা ওয়ানডে বিশ্বকাপ জয়ের অভিযানে ব্যাট হাতে অসাধারণ পারফরম্যান্স উপহার দেন তিনি। নয় ইনিংসে ৫৪.২২ গড়ে ৪৩৪ রান করেন মান্ধানা, যার মধ্যে নিউজিল্যান্ডের বিপক্ষে একটি ম্যাচ জেতানো শতরানও রয়েছে।

দেখুন খবর: