লগ্নের আগেই বাবার হার্ট অ্যাটাক! বিয়ে পিছিয়ে দিলেন স্মৃতি মন্ধানা?

ওয়েব ডেস্ক: রবিবার বিকেলেই ছিল বিয়ের (Marriage) লগ্ন। গত কয়েকদিন ধরেই চলছিল প্রাক-বিয়ের নানা অনুষ্ঠান। সদ্য বিশ্বকাপজয়ী স্মৃতি মন্ধানার (Smriti Mandhana) সাত পাকে বাঁধা পড়া নিয়ে মেতেছিল গোটা দেশ। কিন্তু বিয়ের আসরেই ঘটল বড় অঘটন। আচমকা হৃদরোগে আক্রান্ত (Heart Attcak) হলেন ভারতীয় মহিলা দলের ক্রিকেটারের বাবা। সেই কারণে নিজেই নিজের বিয়ে পিছিয়ে (Smriti Mandhana Wedding Postponed) দিলেন স্মৃতি।

মহারাষ্ট্রের সাঙ্গলিতে বসেছিল ভারতের বিশ্বজয়ী এই ক্রিকেটারের বিয়ের আসর। বিয়েবাড়িতে বিকেলের আগেই পৌঁছে যায় একটি অ্যাম্বুলেন্স। প্রথমে অতিথিদের মধ্যে কারও অসুস্থতার খবর ছড়ালেও পরে জানা যায়, অসুস্থ হয়েছেন স্মৃতির বাবা। সকাল থেকেই তাঁর শরীর খারাপ ছিল বলে জানিয়েছেন মন্ধানা পরিবারের ঘনিষ্ঠ সহায়ক তুহিন মিশ্র। তিনি বলেন, “স্মৃতির বাবাকে স্থানীয় একটি হাসপাতালে ভর্তি করা হয়েছে। বিভিন্ন পরীক্ষা চলছে। চিকিৎসকের পর্যবেক্ষণেই রাখা হয়েছে তাঁকে।”

আরও পড়ুন: দৃষ্টিহীনদের ক্রিকেটেও বিশ্বজয় করল ভারতের মেয়েরা!

বাবার এই আকস্মিক শারীরিক বিপর্যয়ে ভেঙে পড়লেও দ্রুতই সিদ্ধান্ত নেন স্মৃতি—এই পরিস্থিতিতে বিয়ে করা সম্ভব নয়। তুহিনের কথায়, “মন্ধানা খুব দৃঢ়ভাবে জানিয়ে দিয়েছে, বাবার এই অবস্থায় ও বিয়ে করতে চায় না। তাই সিদ্ধান্ত হয়েছে, বিয়ে আপাতত পিছিয়ে দেওয়া হবে।”

উল্লেখ্য, গত কয়েকদিন ধরে স্মৃতি ও পলাশের পরিবারে চলছিল লাগাতার উৎসব—গায়ে হলুদ, মেহেন্দি, সঙ্গীত—সবই সম্পন্ন হয়েছিল আনন্দ আয়োজনের মধ্যেই। রবিবার বিকেলেই হওয়ার কথা ছিল মূল বিয়ের অনুষ্ঠান। কিন্তু আকস্মিক এই ঘটনায় থমকে গেল বিয়ের সানাই।

দেখুন আরও খবর:

The post লগ্নের আগেই বাবার হার্ট অ্যাটাক! বিয়ে পিছিয়ে দিলেন স্মৃতি মন্ধানা? first appeared on KolkataTV.

The post লগ্নের আগেই বাবার হার্ট অ্যাটাক! বিয়ে পিছিয়ে দিলেন স্মৃতি মন্ধানা? appeared first on KolkataTV.